**VISSZAÉLÉS BEJELENTŐLAP**

**Felhívjuk a figyelmét, hogy amennyiben név nélkül /anonim/ módon szeretné a Bejelentést megtenni, a jelen Bejelentőlap 1. pontjának kitöltését, illetve a Bejelentőlap aláírását mellőzze!**

**Tájékoztatjuk, hogy ebben az esetben a Bejelentés kivizsgálása mellőzhető.**

|  |
| --- |
| 1. **Személyes adatok**
 |
| * 1. **Név:**
 |  |
| * 1. **Kapcsolattartási adat(ok): (*lakcím/e-mail/telefonszám)***
 |  |
| 1. **Foglalkoztatóval fennálló kapcsolat: (*kérjük aláhúzni)***
 | 1. Foglalkoztatott,
2. Foglalkoztatott, akinek a Foglalkoztatónál fennálló Foglalkoztatásra Irányuló Jogviszonya megszűnt,
3. a Foglalkoztatóval Foglalkoztatásra Irányuló Jogviszonyt létesíteni kívánó személy, aki esetében az erre irányuló eljárás megkezdődött,
4. az egyéni vállalkozó, az egyéni cég, ha a Foglalkoztatóval szerződéses kapcsolatban áll, vagy a szerződéses kapcsolat létesítésére vonatkozó eljárás megkezdődött;
5. a Foglalkoztatóval szerződéses kapcsolat létesítésére vonatkozó eljárást megkezdett, szerződéses kapcsolatban álló / szerződéses kapcsolatban állt vállalkozó, alvállalkozó, beszállító, illetve megbízott felügyelete és irányítása alatt álló személy,
6. a Foglalkoztatónál tevékenységet végző gyakornok és önkéntes,
7. az a személy, akinek a c), d) vagy e) pontok szerinti jogviszonya vagy szerződéses kapcsolata a Foglalkoztatóval megszűnt.
 |
| 1. **A Bejelentés előzménye: (*ha volt ilyen; pl.: korábbi más bejelentés)***
 |  |
| 1. **A Bejelentés tárgya**
 |
| * 1. **Bejelentés leírása:**

***(kérjük ismertesse a feltételezett /visszaélést)*** |  |
| * 1. **Bejelentéssel érintett személy(ek); szervezet(ek):**

***(ha van ilyen)*** |  |

|  |
| --- |
| **Jelen Bejelentés megtételével a Bejelentő kijelenti, hogy a Bejelentést jóhiszeműen teszi, és az általa leírt tényeket és körülményeket kellő alappal valósnak tartja.** |
| Bejelentés dátuma:  | Bejelentő aláírása:\_\_\_\_\_\_\_\_\_\_\_\_\_\_\_\_\_\_\_\_\_\_ |

**ADATKEZELÉSI TÁJÉKOZTATÓ**

**belső visszaélés-bejelentési rendszerhez kapcsolódó adatkezelési tevékenységekről**

**Miért készült ez a tájékoztató?**

AMagyar Bírósági Végrehajtói Kar (a továbbiakban: Kar)a panaszokról, a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény (a továbbiakban: Panasz törvény) 18.§-ában foglalt jogi kötelezettségeinek eleget téve foglalkoztató visszaélés-bejelentési rendszert működtet a jogellenes vagy jogellenesnek feltételezett cselekmények vagy mulasztások, illetve egyéb, visszaélésre vonatkozó információ bejelentésének kezelésére. A Kar a visszaélés-bejelentési rendszer működtetése során személyes adatokat kezel, így adatkezelőnek minősül.

Azok a kifejezések, amelyek a jelen tájékoztatóban alkalmazásra kerülnek az Európai Parlament és a Tanács (EU) 2016/679 rendelete (a továbbiakban: ***általános adatvédelmi rendelet*** vagy ***GDPR***) 14. cikkében meghatározott, valamint az információs önrendelkezési jogról és az információszabadságról szóló 2011. évi CXII. törvény (***Infotv.***) által kiegészített fogalmak szerint értelmezendők.

**Ki kezeli az Ön, mint érintett személyes adatait? Ki minősül Adatkezelőnek?**

A jelen tájékoztatóban foglalt adatkezelési tevékenység vonatkozásában adatkezelő a Magyar Bírósági Végrehajtói Kar.

Az adatkezelő elérhetőségei:

*Cím:* 1146 Budapest, Cházár András utca 13.

*E-mail cím:* mbvk@mbvk.hu

*Webcím:* www.mbvk.hu

*Telefonszám:* +36-1-273-1595

Az adatvédelmi tisztviselő elérhetősége:

*Cím:* 1146 Budapest, Cházár András utca 13.

*E-mail cím:* adatvedelem@mbvk.hu

**Adatkezelés folyamata**

A Kar részére névvel, vagy név nélkül (anonim módon) a Kar munkavállalói, volt és jövőbeni munkavállói, gyakornokai, a Kar részére önkéntes feladatot ellátó személyek, a Karral szerződéses kapcsolatban álló, vagy korábban szerződéses kapcsolatban állt egyéni vállalkozók, egyéni cégek alkalmazottjai, jogellenes vagy jogellenesnek feltételezett cselekményre vagy mulasztásra, illetve egyéb visszaélésre vonatkozó Bejelentést tehetnek írásban (e-mailben, a Kar honlapján és Intranetes belső hálózatán biztosított bejelentő rendszerében, postai úton a postafiók címre küldött levél formájában) vagy szóban (telefonon vagy személyesen).

A Bejelentés tényleges megtétele előtt minden esetben köteles a Bejelentő hivatkozni arra, hogy belső visszaélés - bejelentést kíván tenni annak érdekében, hogy a Bejelentés bizalmas kezelése biztosítható legyen.

Szóbeli Bejelentés esetén az Adatkezelő által a feladat ellátásra kijelölt személy jegyzőkönyvet készít a Bejelentésről. A Bejelentésben – kivéve, ha azt név nélkül, anonim módon teszik meg – szükséges megadni a Bejelentő alábbi adatait: név és kapcsolattartási adat(ok), levelezési cím, e-mail cím, telefonszám, nyilatkozat a jóhiszeműségről, Karral való kapcsolatról, a Bejelentés előzményeiről, a Bejelentésben érintett, magatartásában kifogásolt személy(ek) és szervezet(ek) nevét, az eset, esemény vagy kockázat részletes leírását és az eset kapcsán felmerült valamennyi lényeges információt, és arra vonatkozó adatot, hogy a jogellenes vagy annak feltételezett cselekmény vagy mulasztás a Bejelentés megtételekor is folyamatban van-e. A Bejelentéshez csatolni szükséges a rendelkezésre álló bizonyítékokat is.

Bejelentés különleges személyes adatot (pl.: büntetett előéletre, betegségre, vallásra, szexuális irányultságra, politikai véleményre, szakszervezeti tagságra stb. vonatkozó adatot), a Bejelentésben nem érintett személyre vonatkozó információt nem tartalmazhat, kivéve, ha az a kivizsgálásához elengedhetetlenül szükséges.

A Kar a Bejelentés kézhezvételét követően 7 napon belül írásbeli visszaigazolást küld a Bejelentés érkeztetéséről a megadott kapcsolattartási címre. A Kar a Bejelentést lehetőség szerint 30 napon, de legkésőbb 3 hónapon belül kivizsgálja. Az érintetteket a Bejelentésről értesíti, meghallgatja, a Bejelentésben foglaltak értékeléséhez szükséges bizonyítékokat elemzi, értékeli, intézkedéseit jegyzőkönyvben rögzíti. A vizsgálatot zárójelentéssel zárja, amelyben rögzíti a szükséges intézkedéseket (munkajogi intézkedések vagy egyéb intézkedések (további belső vizsgálat elrendelése, szerződés megszüntetése, szabálysértési, büntető- vagy polgári jogi eljárás kezdeményezése, hatósági eljárás kezdeményezése), megállapítja a Bejelentésben foglaltak megalapozatlanságát, vagy megalapozottságát, mind erről értesíti a Bejelentőt és az érintetteket.

A Panasztörvény 29. §-a alapján a foglalkoztatás-felügyeleti hatóság ellenőrizheti a Kar által működtetett visszaélés-bejelentő rendszert, így a panaszbejelentések megfelelő kezelését is.

**Mi az adatkezelés célja?**

Az adatkezelés célja a bejelentések kivizsgálása és a vizsgálat eredményeként szükséges intézkedések elvégzése (ideértve az alábbiakat: az esetleges meghallgatások megtartása, a Bejelentő által csatolt bizonyítékok értékelése, a Bejelentővel, a Bejelentésben érintett személlyel, vagy harmadik személlyel (pl. tanú) való kapcsolattartás, a Bejelentő és a Bejelentésben érintett személy tájékoztatása a Bejelentéssel, annak kivizsgálásával, valamint a kivizsgálás lezárásával és a megtett intézkedésekkel összefüggésben, feljelentések, hatósági bejelentések, munkaügyi szankciók megtétele, amennyiben azok megtétele a Bejelentés alapján indokoltnak látszik) illetve annak igazolása, hogy intézkedés elvégzésére jelen szabályzat és a vizsgálat alapján nem volt szükség, valamint a Panasztörvény 29. §-a szerinti vizsgálatok lebonyolítása.

**Mi a GDPR szerinti jogalapja a személyes adatok kezelésének?**

Az adatkezelés jogalapja a GDPR 6. cikk (1) bekezdésének c) pontja, azaz az adatkezelés az adatkezelőre vonatkozó jogi kötelezettség teljesítéséhez szükséges a Panasztörvény 18. - 29. §§-ai alapján.

A vizsgálat eredményeként szükséges intézkedések elvégzéséhez felhasznált adatok, valamint a vizsgálat jogszerűségét igazoló adatok (vizsgálat tárgyát képező adatok és zárójelentés) kezelésének jogalapja a GDPR 6. cikk (1) bekezdésének e) pontja, azaz az adatkezelés a bírósági végrehajtásról szóló 1994. évi LIII. törvény 250. § (2) bekezdésben meghatározottak közérdekű feladat végrehajtásához szükséges.

Amennyiben az adatkezelés során a személyes adatok különleges kategóriájába tartozó személyes adat is a Bejelentés kivizsgálásához szükséges, az adatkezelés jelentős közérdek miatt szükséges, uniós jog vagy tagállami jog alapján (GDPR 9. cikk (2) bekezdés g) pont), jogi igényérvényesítés esetén pedig az adatkezelés jogi igények előterjesztéséhez, érvényesítéséhez, illetve védelméhez szükséges (GDPR 9. cikk (2) bekezdés f) pont).

**Milyen adatok kezelésére kerül sor? Meddig tart a személyes adatok kezelése?**

Az adatkezelés során az alábbi személyes adatok kerülnek az Adatkezelő nyilvántartásába.

|  |  |  |
| --- | --- | --- |
| **Adatkör** | **Pontos adattípus** | **Adatkezelésre kijelölt időtartam** |
| Vizsgálat tárgyát képező adatok | A Bejelentésben rögzített személyes adatok (ideértve többek között az alábbi személyes adatokat: Bejelentést tevő neve, pozíciója, megadott kapcsolattartási adatai (telefonszám, e-mail cím, levelezési cím), anonim adatkezelésre vonatkozó nyilatkozat, a Kar és a Bejelentő közötti kapcsolat megjelölése, a Bejelentés előzményével (amennyiben volt ilyen) összefüggésben megjelölt személyes adatok, a Bejelentés jóhiszeműségét alátámasztó körülményekkel összefüggő adatok és nyilatkozatok, a Bejelentésben érintett személy megjelölése, egyéb személyek megnevezése, a kifogásolt magatartással, illetve a Bejelentésben ismertetett esemény leírásával, körülményei megjelölésével kapcsolatos személyes adatok, esetlegesen a csatolt bizonyítékokban szereplő személyes adatok, a Bejelentés dátuma, a Bejelentő aláírása).Jegyzőkönyvekben rögzített személyes adatok (többek között: meghallgatás helye, vagy telefonos Bejelentés ténye, dátuma, kezdő időpontja, jelen levő/ Bejelentést rögzítő személyek neve, pozíciója, a Karral való kapcsolat és/vagy a Bejelentésre való jogosultságot megalapozó körülmény megjelölése, arra vonatkozó adat, hogy a Bejelentéssel érintett személy milyen minőségben vesz részt a meghallgatáson, a meghallgatás tárgya, a meghallgatáson feltett kérdések és arra adott válaszok, a meghallgatott személy egyéb nyilatkozata, valamint az abban szereplő személyes adatok, a jegyzőkönyv ismertetésének ténye, arra adott esetleges észrevételek vagy egyetértő nyilatkozat, a jegyzőkönyv felvételének záró időpontja, a meghallgatáson jelen lévő személyek aláírása). | Azokat a személyes adatokat, amelyek olyan Bejelentésben szerepelnek, amely kivizsgálásra nem alkalmas, illetve amelynek a kivizsgálása a Panasztörvény 22.§ (6) bekezdése alapján mellőzhető, a Bejelentésben szereplő személyes adatokat a Bejelentés beérkezését követően haladéktalanul, de legkésőbb 3 munkanapon belül álnevesítjük.Amennyiben a vizsgálat eredménye alapján további intézkedés megtételére nem kerül sor, a személyes adatokat a Bejelentés kivizsgálásának – amelynek időtartama 30 nap, de legfeljebb 3 hónap – lezárását követő 30 munkanapon belül álnevesítjük. Amennyiben a vizsgálat eredménye alapján további intézkedés megtételére kerül sor, a személyes adatokat a vizsgálat lezárását követően álnevesítjük, a további intézkedés tartama alatt megőrizzük és legkésőbb az intézkedés végrehajtásának lezárása évének végétől számított 5 év elteltével anonimizáljuk.Amennyiben a bejelentés, illetve további intézkedés alapján jogvita indul, a személyes adatokat álnevesítjük, és a jogvita jogerős lezárásától, illetve a jogigény elévülési ideje elteltétől (munkajogi igény esetén 3 év, polgári jogi igény esetén 5 év, büntetőjogi igény esetén a büntetési tétel felső határának megfelelő idő, de legalább öt év) számított 30 munkanapig kezeljük, ezt követően anonimizáljuk.Álnevesített adatok feloldásához az Adatkezelő több kulcsból álló további információkat használ, amikkel kizárólag a Hivatalvezető és az Ügyintéző együttesen képes a személyes adatokat helyreállítani. Az adatok anonimizálásakor a kulcsokat az Adatkezelő törli. |
| Zárójelentés | A vizsgálat eredményéről, a vizsgálat során meghozott intézkedésekről és a kivizsgálást végző által szükségesnek ítélt intézkedésekről készített zárójelentésben szereplő személyes adatok, és az ezt alátámasztó, vizsgálat során feltárt bizonyítékokban rögzített személyes adatok, továbbá a vizsgálat tárgyát képező adatok összefoglalása |

**Ki férhet hozzá a kezelt személyes adatokhoz, kik a személyes adatok címzettjei?**

Az adatkezeléssel érintett adatokhoz kizárólag azon személyek férhetnek hozzá, akiknek a hozzáférése a vizsgálat lebonyolításához, vagy egyéb, a bejelentéssel összefüggő döntés meghozatalához elengedhetetlenül szükséges, illetve akik részére a Kar jogszabály alapján köteles az adatokat továbbítani. Ennek megfelelően az alábbi személyek férhetnek hozzá a kezelt személyes adatokhoz:

* a Bejelentővédelmi ügyintéző a Bejelentés elintézése, kivizsgálása, a Bejelentő és a Bejelentésben érintett személy tájékoztatása, valamint a Bejelentővel való kapcsolattartás céljából,
* a Kar Hivatalvezetője a Bejelentés kivizsgálásával összefüggő döntések és jóváhagyások meghozatalához,
* a Bejelentés alapján tett intézkedés végrehajtásában részt vevő személy a Bejelentés kivizsgálása alapján teendő intézkedések végrehajtására, az ehhez szükséges adatkörben,
* a rosszhiszemű Bejelentéssel másnak jogellenes kárt vagy egyéb jogsérelem okozásának feltárása esetén az eljárás kezdeményezésére, illetve lefolytatására jogosult szervnek vagy személynek,
* rosszhiszemű Bejelentés esetén, ha ezzel bűncselekmény vagy szabálysértés elkövetésére utaló körülmény merül fel, az eljárás lefolytatására jogosult szerv vagy személy.

A Bejelentő személyes adatai – a jelen pontban foglaltak kivételével – csak a Bejelentés alapján kezdeményezett eljárás lefolytatására hatáskörrel rendelkező szerv részére adhatók át, ha e szerv annak kezelésére törvény alapján jogosult, vagy ha a Bejelentő az adatai továbbításához hozzájárult. A Bejelentő személyes adatai hozzájárulása nélkül nem hozhatók nyilvánosságra.

Az adatkezelés kapcsán nem kerül sor a személyes adatok harmadik országba történő továbbítására.

**Milyen jogai vannak a Kar által kezelt személyes adataival kapcsolatban?**

Amennyiben a Kar az Ön személyes adatait kezeli, az adatkezelés vonatkozásában az alábbi jogok illetik meg. A jogok igénybevételére nyitva álló teljesítési határidő (feltéve, ha hosszabbításra nem kerül sor) a kérelem beérkezését követő legfeljebb egy hónap.

**Hozzáféréshez való jog**

A GDPR 15. cikke alapján biztosítandó érintetti jog alapján Ön tájékoztatást, visszajelzést kérhet az Adatkezelőtől személyes adatainak kezelési feltételeiről, körülményeiről. Ha Ön adatkezelési folyamat alanya (érintettje) jogosult arra, hogy hozzáférést kapjon adatain túl az alábbi információkhoz:

* adatkezelő megnevezése, elérhetőségei, adatvédelmi tisztviselője elérhetőségei,
* az adatkezelés célja, jogalapja,
* a személyes adatok címzettjei, illetve a címzettek kategóriái,
* tárolásra kitűzött időtartam,
* érintetti joggyakorlási lehetőségei, jogorvoslati lehetősége,
* adatok forrására vonatkozó információk,
* automatizált döntéshozatalt, profilalkotást végez-e az adatkezelő, ha igen, ennek mik a körülményei.

Hozzáférési joga keretében – a GDPR 15. cikk (3) bekezdése alapján - Ön egy alkalommal díjmentesen kérheti a Kartól az Önről kezelt személyes adatoknak az elektronikus másolatát.

**Helyesbítéshez való jog**

A GDPR 16. cikke alapján Ön jogosult arra, hogy kérésére az Adatkezelő indokolatlan késedelem nélkül helyesbítse az Önre vonatkozó pontatlan személyes adatokat, továbbá az adatkezelés céljának figyelembevételével jogosult arra, hogy kérje a hiányos személyes adatok – egyebek mellett kiegészítő nyilatkozat, okirati igazolás útján történő – kiegészítését, javítását.

**Törléshez való jog**

A GDPR 17. cikke alapján Ön jogosult arra, hogy az Adatkezelőtől a személyes adatok törlését kérje, ha:

- az adatkezelés jogellenes, így különösen, ha az adatkezelés az alapelvekkel ellentétes, vagy célja megszűnt, vagy az adatok további kezelése már nem szükséges az adatkezelés céljának megvalósulásához, vagy törvényben, nemzetközi szerződésben vagy az Európai Unió kötelező jogi aktusában meghatározott időtartama eltelt, vagy jogalapja megszűnt és az adatok kezelésének nincs másik jogalapja,

- az adatok törlését jogszabály, a Nemzeti Adatvédelmi és Információszabadság Hatóság (a továbbiakban: Hatóság) vagy a bíróság elrendelte.

Az adatok nem törölhetőek jogszabályban meghatározott feltételek fennállása esetén, többek között, ha azok a véleménynyilvánítás szabadságához és a tájékozódáshoz való jog gyakorlása céljából, jogi igények előterjesztéséhez, érvényesítéséhez, illetve védelméhez, vagy közérdekű archiválás céljából szükségesek. Az adatok nem törölhetőek továbbá, amennyiben a Kar közérdekű vagy közhatalmi feladatainak végrehajtása miatt szükséges. Ilyen esetben az Adatkezelő részletesen tájékoztatja az érintettet törlési kérelme teljesítésének lehetetlenülése okairól.

**Az adatkezelés korlátozásához való jog**

A GDPR 18. cikke alapján Ön jogosult arra, hogy kérésére az Adatkezelő korlátozza az adatkezelést, ha az alábbiak valamelyike áll fenn:

* vitatja a személyes adatok pontosságát,
* az adatkezelés jogellenes és Ön ellenzi az adatok törlését, ehelyett kéri azok felhasználásának korlátozását,
* az Adatkezelőnek már nincs szüksége a személyes adatokra az adatkezelés céljából, azonban Ön igényli azokat jogi igények előterjesztéséhez, érvényesítéséhez vagy védelméhez,
* tiltakozott az adatkezelés ellen, ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az Ön jogos indokaival szemben.

**Tiltakozás az adatkezelés ellen**

A GDPR 21. cikke alapján Ön tiltakozhat személyes adatának kezelése ellen a saját helyzetével kapcsolatos okokból, ilyen esetben az Adatkezelő a személyes adatokat nem kezelheti tovább, kizárólag tárolhatja a vizsgálata befejezéséig. Az Adatkezelő a tiltakozást a kérelem benyújtásától számított legrövidebb időn belül, de legfeljebb 15 napon belül megvizsgálja, annak megalapozottsága kérdésében döntést hoz, és döntéséről a kérelmezőt írásban tájékoztatja. Ha az Adatkezelő az érintett tiltakozásának megalapozottságát megállapítja, az adatkezelést - beleértve a további adatfelvételt és adattovábbítást is – megszünteti, az adatkezelés korlátozza, valamint a tiltakozásról, továbbá az annak alapján tett intézkedésekről értesíti mindazokat, akik részére a tiltakozással érintett személyes adatot korábban továbbította és akik kötelesek intézkedni a tiltakozási jog érvényesítése érdekében.

Ha az érintett az Adatkezelő döntésével nem ért egyet, illetve, ha az Adatkezelő a válaszadási határidőt elmulasztja, az érintett - a döntés közlésétől, illetve a határidő utolsó napjától számított 30 napon belül - bírósághoz fordulhat. Az Adatkezelő az érintett adatát nem törölheti, ha az adatkezelést törvény rendelte el.

**Milyen jogorvoslati lehetőségei vannak a jelen tájékoztatóban ismertetett adatkezelési tevékenységekkel összefüggésben?**

Amennyiben sérelmesnek véli azt, ahogy a Kar a személyes adatait kezeli, javasoljuk, hogy először intézzen megkeresést a Kar hivatali szervéhez akár postai úton (1590 Budapest, Pf.: 247.), akár az adatvedelem@mbvk.hu e-mail címre küldött levél útján. Panaszát minden esetben megvizsgáljuk és mindent megteszünk azért, hogy megfelelően kezeljük azt. Ha a panasza ellenére továbbra is sérelmezi azt, ahogy a Kar kezeli az Ön személyes adatait, vagy nem kíván nálunk panaszt tenni, úgy az alábbi jogorvoslati lehetőségei vannak:

**A felügyeleti hatóságnál történő panasztételhez való jog**

Az egyéb közigazgatási vagy bírósági jogorvoslatok sérelme nélkül minden érintett jogosult arra, hogy amennyiben az érintett szerint az Adatkezelő vagy az általa megbízott Adatfeldolgozó tevékenységével vagy mulasztásával jogsértést követett el, vagy annak veszélyét idézte elő, úgy panaszt tegyen a Hatóságnál.

**A Nemzeti Adatvédelmi és Információszabadság Hatóság elérhetőségei:**

levelezési cím: 1363 Budapest, Pf. 9.

cím: 1055 Budapest, Falk Miksa utca 9-11.

Tel.: +36 (30) 683-5969 vagy +36 (30) 549-6838

**Az adatkezelővel vagy az adatfeldolgozóval szembeni hatékony bírósági jogorvoslathoz való jog**

A rendelkezésre álló közigazgatási vagy nem bírósági útra tartozó jogorvoslatok – köztük a felügyeleti hatóságnál történő panasztételhez való jog − sérelme nélkül, minden érintett hatékony bírósági jogorvoslatra jogosult, ha megítélése szerint a személyes adatai kezelésével összefüggő jogait megsértették.

A per elbírálása a törvényszék hatáskörébe tartozik. Ön dönthet úgy, hogy a pert a lakóhelye vagy a tartózkodási helye szerinti törvényszék előtt indítja meg. A törvényszékek listáját a http://birosag.hu/torvenyszekek hivatkozás alatt érheti el.